section_heading: Životopis
paragraph_text: Za trinaest godina izlaženja, u časopisu Rival objavio je 800 autora i njihovih priloga iz hrvatske i svjetske književnosti i umjetnosti. Časopis je tijekom izlaženja predstavio mnoge pojave u svjetskoj kulturi devedesetih godina 20. stoljeća, pisce koji su kasnije dobili respektabilne nagrade i priznanja (V. S. Naipaul – Nobelova nagrada, te brojni drugi) i smatran je jednim od najznačajnijih časopisa u Hrvatskoj. Rival je također objavljivao prevedene hrvatske književnike na engleski i ostvario značajnu suradnju s časopisima engleskog govornog područja.